**Návrh**

**NARIADENIE VLÁDY**

## Slovenskej republiky

## z ... 2020,

**ktorým sa mení a dopĺňa nariadenie vlády Slovenskej republiky č. 54/2007 Z. z.,**

**ktorým sa ustanovujú požiadavky na uvádzanie sadiva a sadeníc zelenín na trh v znení nariadenia vlády Slovenskej republiky č. 494/2019 Z. z.**

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. nariaďuje:

# Čl. I

Nariadenie vlády Slovenskej republiky č. 54/2007 Z. z., ktorým sa ustanovujú požiadavky na uvádzanie sadiva a sadeníc zelenín na trh v znení nariadenia vlády Slovenskej republiky č. 494/2019 Z. z. sa mení a dopĺňa takto:

1. V § 6 ods. 1 sa vypúšťajú písmená a) a b). Doterajšie písmená c) až e) sa označujú ako písmená a) až c).
2. § 6 sa dopĺňa odsekmi 3 až 6, ktoré znejú:

„(3) Množiteľský a sadivový materiál zelenín musí byť aspoň pri vizuálnej prehliadke na mieste výroby prakticky bez všetkých škodcov uvedených v prílohe č. 1, ktoré sa týkajú príslušného množiteľského a sadivového materiálu zelenín.

(4) Výskyt regulovaných nekaranténnych škodcov Európskej únie (ďalej len „regulovaný nekaranténny škodca“) na množiteľskom a sadivovom materiáli zelenín, ktorý sa uvádza na trh, nesmie aspoň pri vizuálnej prehliadke prekročiť príslušné najvyššie prípustné hodnoty ustanovené v prílohe č. 1.

(5) Množiteľský a sadivový materiál zelenín musí byť aspoň pri vizuálnej prehliadke prakticky bez akýchkoľvek škodcov, ktoré znižujú úžitkovosť a kvalitu množiteľského a sadivového materiálu zelenín, iných ako sú uvedené v prílohe č. 1 pre dotknutý množiteľský a sadivový materiál.

(6) Množiteľský a sadivový materiál zelenín musí spĺňať aj požiadavky týkajúce sa karanténnych škodcov Európskej únie, regulovaných nekaranténnych škodcov a karanténnych škodcov chránenej zóny podľa osobitného predpisu.6)“.

Poznámka pod čiarou k odkazu 6 znie:

„6) Nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (Ú. v. EÚ L 317, 23.11.2016) v platnom znení.“.

1. Príloha č. 1 znie:

**„**Príloha č. 1

k nariadeniu vlády č. 54/2007 Z. z.

**REGULOVANÉ NEKARANTÉNNE ŠKODCE**

**pre množiteľský a sadivový materiál zelenín**

|  |  |  |
| --- | --- | --- |
| **Baktérie** | | |
| **Regulované nekaranténne škodce alebo ich symptómy** | **Rod alebo druh množiteľského a sadivového materiálu zelenín** | **Najvyššia prípustná hodnota výskytu regulovaných nekaranténnych škodcov na množiteľskom a sadivovom materiáli zelenín** |
| *Clavibacter michiganensis* ssp. *michiganensis* (Smith) Davis *et al*. [CORBMI] | rajčiak jedlý *(Solanum lycopersicum* L.) | 0 % |
| *Xanthomonas euvesicatoria* Jones *et al*. [XANTEU] | paprika ročná *(Capsicum annuum* L.),  rajčiak jedlý *(Solanum lycopersicum* L.) | 0 % |
| *Xanthomonas gardneri* (ex Šutič 1957) Jones *et al*. [XANTGA] | paprika ročná (*Capsicum annuum* L.),  rajčiak jedlý *(Solanum lycopersicum* L.) | 0 % |
| *Xanthomonas perforans* Jones *et al*. [XANTPF] | paprika ročná *(Capsicum annuum* L.),  rajčiak jedlý *(Solanum lycopersicum L.)* | 0 % |
| *Xanthomonas vesicatoria* (ex Doidge) Vauterin *et al*. [XANTVE] | paprika ročná *(Capsicum annuum* L.),  rajčiak jedlý *(Solanum lycopersicum* L.) | 0 % |
| **Huby a riasovky** | | |
| **Regulované nekaranténne škodce alebo ich symptómy** | **Rod alebo druh množiteľského a sadivového materiálu zelenín** | **Najvyššia prípustná hodnota výskytu regulovaných nekaranténnych škodcov na množiteľskom a sadivovom materiáli zelenín** |
| *Fusarium* Link (anamorfný rod) [1FUSAG] okrem *Fusarium oxysporum* f. sp. *albedinis* (Kill. & Maire) W.L. Gordon [FUSAAL] a *Fusarium circinatum* Nirenberg & O’Donnell [GIBBCI] | asparágus lekársky (špargľa) *(Asparagus officinalis* L.) | 0 % |
| *Helicobasidium brebissonii* (Desm.) Donk [HLCBBR] | asparágus lekársky (špargľa) *(Asparagus officinalis* L.) | 0 % |
| *Stromatinia cepivora* Berk. [SCLOCE] | šalotka, cibuľa a cibuľa kuchynská nakopená *(Allium cepa* L.), cibuľa zimná (*Allium* *Allium fistulosum* L.), pór pestovaný (*Allium porrum* L.), cesnak kuchynský (*Allium sativum* L.) | 0 % |
| *Verticillium dahliae* Kleb. [VERTDA] | *Artičoka kardová/zeleninová (Cynara cardunculus* L.) | 0 % |
| **Háďatká** | | |
| **Regulované nekaranténne škodce alebo ich symptómy** | **Rod alebo druh množiteľského a sadivového materiálu zelenín** | **Najvyššia prípustná hodnota výskytu regulovaných nekaranténnych škodcov na množiteľskom a sadivovom materiáli zelenín** |
| *Ditylenchus dipsaci* (Kuehn) Filipjev [DITYDI] | šalotka, cibuľa a cibuľa kuchynská nakopená *(Allium cepa* L.), cesnak kuchynský *(Allium sativum* L.) | 0 % |
| **Vírusy, viroidy, vírusom podobné choroby a fytoplazmy** | | |
| **Regulované nekaranténne škodce alebo ich symptómy** | **Rod alebo druh množiteľského a sadivového materiálu zelenín** | **Najvyššia prípustná hodnota výskytu regulovaných nekaranténnych škodcov na množiteľskom a sadivovom materiáli zelenín** |
| vírus žltej prúžkovitosti póru [LYSV00] | cesnak kuchynský *(Allium sativum* L.) | 1 % |
| vírus žltej zakrpatenosti cibule [OYDV00] | šalotka, cibuľa a cibuľa kuchynská nakopená *(Allium cepa* L.), cesnak kuchynský (*Allium sativum* L.) | 1 % |
| viroid vretenovosti zemiakov [PSTVD0] | paprika ročná *(Capsicum annuum* L.), rajčiak jedlý *(Solanum lycopersicum* L.) | 0 % |
| tospovírus bronzovitosti rajčiaka [TSWV00] | paprika ročná *(Capsicum annuum* L.), šalát siaty (*Lactuca sativa* L.), rajčiak jedlý *(Solanum lycopersicum* L.), ľuľok baklažánový (baklažán) *Solanum melongena* L. | 0 % |
| vírus žltej kučeravosti rajčiaka [TYLCV0] | rajčiak jedlý *(Solanum lycopersicum* L.) | 0 % |

“.

1. Príloha č. 2 vrátane nadpisu znie:

„Príloha č. 2

k nariadeniu vlády č. 54/2007 Z. z.

**ZOZNAM PREBERANÝCH PRÁVNYCH AKTOV EURÓPSKYCH SPOLOČENSTIEV**

1. Smernica Komisie [93/61/EHS](http://eur-lex.europa.eu/LexUriServ/LexUriServ.do?uri=CELEX:31993L0061:EN:HTML) z 2. júla 1993 stanovujúca programy určujúce podmienky, ktoré musí spĺňať množiteľský a sadivový materiál zeleniny, iný ako osivá, podľa smernice Rady (EHS) č. 92/33 (Ú. v. ES L 250 7.10.1993; Mimoriadne vydanie Ú. v. EÚ, kap. 3/zv. 15) v znení vykonávacej smernice Komisie (EÚ) 2020/177 z 11. februára 2020 (Ú. v. EÚ L 41, 13.2.2020 ).

2. Smernica Komisie [93/62/EHS](http://eur-lex.europa.eu/LexUriServ/LexUriServ.do?uri=CELEX:31993L0062:EN:HTML) z 5. júla 1993 ustanovujúca vykonávacie pravidlá pre dozor nad dodávateľmi a výrobnými zariadeniami a ich monitorovanie podľa smernice Rady 92/33/EHS o uvádzaní množiteľského materiálu a sadivového materiálu zelenín iného ako osivo do obehu (Ú. v. ES L 250, 7.10.1993; Mimoriadne vydanie Ú. v. EÚ, kap. 3/zv.15).“.

# Čl. II.

Toto nariadenie vlády nadobúda účinnosť 1. júla 2020.